ବରଗାଁ ହେଉଛି ନୂଆପଡ଼ା ଜିଲ୍ଲାର ଏକ ମୁଖ୍ୟ ଗାଁ । ଏହା ନୂଆପଡ଼ା ଜିଲ୍ଲାର ପ୍ରମୁଖ ସହର ଖରିଆର୍‌ଠାରୁ ୧୦ କି.ମି. ଦୂରରେ ଅବସ୍ଥିତ । ବରଗାଁର ନାମ ଦୁଇଟି ଶବ୍ଦ ଯଥା ବର ଏବଂ ଗାଁରୁ ଆସିଅଛି । ବର ଅର୍ଥାତ୍ ଶ୍ରେଷ୍ଠ ଏବଂ ଗାଁ ଅର୍ଥାତ୍ ଗ୍ରାମ । ମହାତ୍ମା ଗାନ୍ଧୀଙ୍କ ୧୫୦ ତମ ଜନ୍ମ ବାର୍ଷିକ ଉତ୍ସବରେ ବରଗାଁକୁ ଓଡ଼ିଶା ସରକାରଙ୍କ ଭାଷା, ସାହିତ୍ୟ ଓ ସଂସ୍କୃତି ବିଭାଗ ପକ୍ଷରୁ ନୂଆପଡ଼ା ଜିଲ୍ଲାର ଲୋକ କଳା ଗ୍ରାମ ରୂପେ ସମ୍ମାନିତ କରାଯାଇଅଛି । ଅର୍ଥନୀତି ବରଗାଁର ଲୋକ ମୁଖତଃ ନିମ୍ନ ମଧ୍ୟବିତ୍ତ ଅଟନ୍ତି । ବରଗାଁର ଅଧିକାଂଶ ଲୋକ ଚାଷ ଉପରେ ନିର୍ଭଶୀଳ କରନ୍ତି । କେତେକ ସରକାରୀ କର୍ମଚାରୀ ମଧ୍ୟ ବରଗାଁରୁ ନିଯୁକ୍ତି ହେଇଛନ୍ତି । ସେଥି ମଧ୍ୟରୁ ଶିକ୍ଷକ, ପୋଲିସ୍, କିରାଣୀ, ସୈନିକ ଆଦି ମୁଖ୍ୟ । ପ୍ରତି ସପ୍ତହର ମଙ୍ଗଳବାର ଦିନ ବରଗାଁ କେନ୍ଦ୍ର ପ୍ରାଥମିକ ବିଦ୍ୟାଳୟ ସମ୍ମୁଖରେ ଥିବା ବଜାର ପଡ଼ିଆରେ ବଜାର ବସେ । ୧୯୮୪ରେ ଲୋକଙ୍କ ଆର୍ଥିକ ମାନର ଉନ୍ନତି ପାଇଁ ଗାଁରେ କାଲାହାଣ୍ଡି ଆଞ୍ଚଳିକ ବ୍ୟାଙ୍କର ଏକ ଶାଖା ଖୋଲା ଯାଇଥିଲା । ଆଜିକାଲି ଏହି ବ୍ୟାଙ୍କକୁ ଉତ୍କଳ ଗ୍ରାମୀଣ ବ୍ୟାଙ୍କ କୁହାଯାଉଛି  ସରକାରୀ ଓ ବେସରକାରୀ କାର୍ଯ୍ୟାଳୟ ବରଗାଁରେ ଅନେକଗୁଡ଼ିଏ ସରକାରୀ କାର୍ଯ୍ୟାଳୟ ରହିଛି । ସେଥି ମଧ୍ୟରୁ କେତେକ ହେଲା ; ବରଗାଁ ଡାକ ଘର ଗ୍ରାମ ପଞ୍ଚାୟତ କାର୍ଯ୍ୟାଳୟ ଉତ୍କଳ ଗ୍ରାମୀଣ ବ୍ୟାଙ୍କ୍ ବିଦ୍ୟୁତ୍ ଉପକେନ୍ଦ୍ର ବରଗାଁ ଇଣ୍ଡେନ୍ ଗ୍ୟାସ୍ ଗ୍ରାମ ନିରୀକ୍ଷକଙ୍କ କାର୍ଯ୍ୟାଳୟ ପଶୁ ସମ୍ପଦ ଓ କୃତ୍ରିମ ପ୍ରଜନନ କେନ୍ଦ୍ର ପ୍ରାଥମିକ କୃଷି ସମବାୟ ସମିତି କାର୍ଯ୍ୟାଳୟ ସ୍ୱାସ୍ଥ୍ୟ ସେବା ସୁବିଧା ବରଗାଁରେ କେତେକ ସରକାରୀ ସ୍ୱାସ୍ଥ୍ୟ ଚିକିତ୍ସା କେନ୍ଦ୍ର ରହିଛି । ସେଗୁଡ଼ିକ ହେଲା; ପ୍ରାଥମିକ ସ୍ୱାସ୍ଥ୍ୟ ଉପ କେନ୍ଦ୍ର ମାତୃତ୍ୱ ଓ ଶିଶୁ କଲ୍ୟାଣ କେନ୍ଦ୍ର ଜିଲୋକାଲ ଡିଜିଟାଲ ହସ୍ପିଟାଲ୍ ଓ ଡିସ୍ପେନ୍ସରି ଭୂଗୋଳ ବରଗାଁ ନୂଆପଡ଼ା ଜିଲ୍ଲା ସହର ମହକୁମାଠାରୁ ୭୦ କିଲୋମିଟର ଦୂର ଓ ଜିଲ୍ଲାର ମୁଖ୍ୟ ସହର ଖରିଆର୍‌ଠାରୁ ୧୦ କିଲୋମିଟର ଦୂରରେ ଅବସ୍ଥିତ । ଏହା ଭୌଗୋଳିକ ରେଖା ଅନୁସାରେ 20.34  82.68  ରେ ଅବସ୍ଥିତ । ଆକର୍ଷଣୀୟ ସ୍ଥାନ ଚକାଡୋଙ୍ଗର : ଗାଁର ପୂର୍ବ ଭାଗରେ ପ୍ରକୃତିର ସୌନ୍ଦର୍ଯ୍ୟ ପୂର୍ଣ୍ଣ ଏକ ଗୋଲାକାର ଆକୃତିର ପାହାଡ଼ ମୁଖ୍ୟ ରାସ୍ତା ଦେଇ ଗାଁକୁ ଆସିବା ସମୟରେ ସ୍ୱାଗତ କରିଥାଏ । ଜାତୀୟ ରାଜପଥ ୩୫୩ ଏହି ପାହାଡ଼ ମଧ୍ୟ ଦେଇ ଯାଇଅଛି  ମା ଚକାଡୋଙ୍ଗ୍ରେନ୍ ଏଠି ପୂଜା ପାଆନ୍ତି । ତେତେଲ୍ ଡୁଙ୍ଗୁରି: ତେତେଲ୍ ଡୁଙ୍ଗୁରି ଓ ଉଧ୍ଲୁ ଡୁଙ୍ଗୁରି ଗାଁର ଉତ୍ତର ପାର୍ଶ୍ୱରେ ଅବସ୍ଥିତ । ଠିକ୍ ଏହାର ପାଦ ଦେଶରେ ଏକ ବୃହତ ପୋଖରୀ ଅବସ୍ଥିତ ଓ ପାହାଡ଼ ସାମ୍ନାର ଏହି ଦୃଶ୍ୟ ଦେଖିବାକୁ ଅତି ମନୋରମ । ସନ୍ଧ୍ୟା ସମୟର ସୂର୍ଯ୍ୟ କିରଣ ଏହି ଦୃଶ୍ୟକୁ ଆହୁରି ମନୋରମ କରିଥାଏ । ଦଧିବାମନ ପୋଖରୀ : ଗାଁର ଉତ୍ତର ପୂର୍ବ ଭାଗରେ ଗାଁକୁ ଲାଗି ଏକ ବୃହତ ପୋଖରୀ ଅବସ୍ଥିତ । ବରଗାଁର ଲୋକମାନେ ଏହାକୁ ଦୈନନ୍ଦିନ ସ୍ନାନ ପାଇଁ ବ୍ୟବହାର କରନ୍ତି । ମା ବାନ୍ଧଗୋସେନ୍ ମନ୍ଦିର ପୋଖରୀ ମଝିରେ ଅବସ୍ଥିତ । ସୁନ୍ଦର ନଦୀ ତଟ: ମହାନଦୀକୁ ପ୍ରବାହିତ ତେଲ ନଦୀର ଏକ ମୁଖ୍ୟ ଉପନଦୀ ମଧ୍ୟରୁ ଏକ ନଦୀ ହେଉଛି ସୁନ୍ଦର ନଦୀ । ଏହାକୁ ବିଭିନ୍ନ ସ୍ଥାନରେ ଇନ୍ଦ୍ର ନଦୀ ମଧ୍ୟ କୁହାଯାଏ । ଏହା ଚିରାଚରିତ ଏବଂ ପ୍ରକୃତିର ପ୍ରବାହରେ ପ୍ରବାହିତ । ବରଗାଁଠାରୁ ୫ କିଲୋମିଟର ପୂର୍ବରୁ ଏହି ନଦୀରେ ଉପରେ ଲୋୟର ଇନ୍ଦ୍ର ଡ୍ୟାମ୍ ବା ତିଖାଲି ଡ୍ୟାମ୍ ନିର୍ମାଣ କରାଯାଇଛି । ବରଗାଁ ଏବଂ ନଦୀର ଉଭୟ ପଟେ ଥିବା ଅଧିକାଂଶ ଗାଁ ଲୋକ ଏହି ନଦୀ ଉପରେ ଗାଧୋଇବା ସହିତ ପିଇବା ପାଇଁ ନିର୍ଭରଶୀଳ । ଗମନାଗମନ ଗାଁ ଅନେକ ସହରକୁ ରାସ୍ତା ସହିତ ଭଲ ଭାବରେ ସଂଯୁକ୍ତ  ଜାତୀୟ ରାଜପଥ ୩୫୩ ଗାଁ ନିକଟରେ ଯାଉଛି ଯାହାକି ରାୟପୁର, ମହାସମୁନ୍ଦ, ଖରିଆର ରୋଡ୍, ନୂଆପଡା, ଭବାନୀପାଟଣା, ରାୟଗଡା ଇତ୍ୟାଦି ବଡ଼ ବଡ଼ ସହରକୁ ଯାଇଥାଏ । ନିକଟତମ ରେଳ ଷ୍ଟେସନ ହେଉଛି କାଣ୍ଟାବାଞ୍ଜି  (୪୦ କିଲୋମିଟର) ଏବଂ ନିକଟତମ ରେଳ ଜଙ୍କସନ ହେଉଛି ଟିଟଲାଗଡ଼ ଯାହା ବରଗାଁଠାରୁ ୬୦ କିଲୋମିଟର ଦୂରରେ ଅବସ୍ଥିତ  । ନିକଟତମ ବିମାନବନ୍ଦର ହେଉଛି ୧୭୦ କିମି ଦୂରରେ ଛତିଶଗଡ଼ର ରାୟପୁରରେ ଥିବା ବିବେକାନନ୍ଦ ବିମାନ ବନ୍ଦର । ଜନସଂଖ୍ୟା ବରଗାଁର ଜନସଂଖ୍ୟା ପାଖାପାଖି ୫୦୦୦ । ବରଗାଁର ହାରାହାରି ଲିଙ୍ଗ ଅନୁପାତ ୯୬୮/୧୦୦୦ ଅଟେ ଯାହା ଓଡ଼ିଶା ରାଜ୍ୟର ହାରାହାରି ୯୭୯/୧୦୦୦ଠାରୁ କମ ଅଟେ । ଜନଗଣନା ଅନୁଯାୟୀ ବରଗାଁ ପାଇଁ ଶିଶୁ ଲିଙ୍ଗ ଅନୁପାତ ୧୦୪୫/୧୦୦୦, ଓଡ଼ିଶା ହାରାହାରି ୯୪୧/୧୦୦୦ରୁ ଅଧିକ । ବରଗାଁ ଗ୍ରାମରେ ଓଡ଼ିଶା ତୁଳନାରେ ସାକ୍ଷରତା ହାର ସାଧାରଣତଃ କମ୍ ରହିଛି । ୨୦୧୧ରେ, ଓଡ଼ିଶାର ୭୨.୮୭% ତୁଳନାରେ ବରଗାଁ ଗାଁର ସାକ୍ଷରତା ହାର ୬୭.୪୧% ଥିଲା । ବରଗାଁରେ ପୁରୁଷ ସାକ୍ଷରତା ୭୯.୪୭% ଥିବାବେଳେ ମହିଳା ସାକ୍ଷରତା ହାର ୫୪.୮୧% ଥିଲା । ଶିକ୍ଷା ବ୍ୟବସ୍ଥା ପୂର୍ବ ପ୍ରାଥମିକ ଶିକ୍ଷା: ପିଲାମାନଙ୍କର ସମସ୍ତ ପ୍ରକାରର ବିକାଶ ପାଇଁ ବରଗାଁରେ ୫ ଗୋଟି ଅଙ୍ଗନବାଡ଼ି କେନ୍ଦ୍ର କାର୍ଯ୍ୟ କରୁଛି । ପ୍ରାଥମିକ ଶିକ୍ଷା ବ୍ୟବସ୍ଥା: ବରଗାଁ କେନ୍ଦ୍ର ପ୍ରାଥମିକ ବିଦ୍ୟାଳୟ ଅବିଭାଜିତ କାଲାହାଣ୍ଡି ଜିଲ୍ଲାର ଅନ୍ୟତମ ପୁରାତନ ବିଦ୍ୟାଳୟ, ଯାହାକି ୧୯୧୮ ମସିହାରେ ପ୍ରତିଷ୍ଠା କରାଯାଇଥିଲା । ୨୦୧୮ ଡିସେମ୍ବର ମାସରେ ବିଦ୍ୟାଳୟ ଏହି ବିଦ୍ୟାଳୟର ଶତବାର୍ଷିକୀ ଉତ୍ସବ ପାଳନ କରାଯାଇଥିଲା । ସରକାରୀ ପ୍ରକଳ୍ପ ପ୍ରାଥମିକ ବିଦ୍ୟାଳୟ, ବରଗାଁ ଓଡ଼ିଶା ସରକାରଙ୍କ ଜିଲ୍ଲା ପ୍ରାଥମିକ ଶିକ୍ଷା କାର୍ଯ୍ୟକ୍ରମ, ନୂଆପଡ଼ା   ଅଧୀନରେ ୨୦୦୨ ମସିହାରେ ଏହି ବିଦ୍ୟାଳୟ ପ୍ରତିଷ୍ଠିତ ହୋଇଥିଲା। କମାଯୋରି ପ୍ରୋଜେକ୍ଟ ପ୍ରାଥମିକ ବିଦ୍ୟାଳୟ ଏହି ବିଦ୍ୟାଳୟଟି ୨୦୦୭ ମସିହାରେ ପ୍ରତିଷ୍ଠିତ ହୋଇଥିଲା ଏବଂ ଓଡ଼ିଶା ସରକାରଙ୍କ ବିଦ୍ୟାଳୟ ଓ ଗଣଶିକ୍ଷା ବିଭାଗଦ୍ୱାରା ଏହା ପରିଚାଳତ । ବେନ୍ଦ୍ରବାହାଲ ପ୍ରାଥମିକ ବିଦ୍ୟାଳୟ ବରଗାଁକୁ ଆସୁଥିବା ମୁଖ୍ୟ ରାସ୍ତାର ଡାହାଣ ପାର୍ଶ୍ୱରେ ଏହି ବିଦ୍ୟାଳୟଟି ଅବସ୍ଥିତ । ୧୯୬୬ ମସିହାରେ ଏହା ବେନ୍ଦ୍ରବାହାଲ ନିକଟରେ ପ୍ରତିଷ୍ଠା କରାଯାଇଥିଲା। ବରଗାଁ ଉଚ୍ଚ ପ୍ରାଥମିକ ବିଦ୍ୟାଳୟ ବରଗାଁ ଉଚ୍ଚ ପ୍ରାଥମିକ ବିଦ୍ୟାଳୟ ୧୯୫୭ ମସିହାରେ ସ୍ଥାପିତ ହୋଇଥିଲା । ଦୀର୍ଘ ୬୦ ବର୍ଷ ପରେ ଏହା ୨୦୧୭ ମସିହାରେ ନିକଟସ୍ଥ ଜୟ କିଶାନ ଉଚ୍ଚ ବିଦ୍ୟାଳୟ ସହିତ ମିଶ୍ରିତ ହୋଇଗଲା । ୱେଷ୍ଟର୍ଣ୍ଣ ଓଡ଼ିଶା ପବ୍ଲିକ୍ ସ୍କୁଲ୍, ବରଗାଁ ମାଧ୍ୟମିକ ଶିକ୍ଷା ବ୍ୟବସ୍ଥା ମାଧ୍ୟମିକ ଶିକ୍ଷା ପାଇଁ,ଗାଁରେ ଏକ ନୋଡାଲ୍ ଉଚ୍ଚ ବିଦ୍ୟାଳୟ ଅଛି, ତାହା ହେଲା : ଜୟ କିଷାନ୍ ନୋଡାଲ ଉଚ୍ଚ ବିଦ୍ୟାଳୟ, ବରଗାଁ : , ଯଦିଓ ୧୯୧୮ ମସିହାରୁ ଏହି ଗାଁର ପ୍ରାଥମିକ ଶିକ୍ଷା ପାଇଁ ସୁବିଧା ଥିଲା, ମାଧ୍ୟମିକ ଶିକ୍ଷାର ବିକାଶ ପାଇଁ କୌଣସି ସୁବିଧା ନଥିଲା  ମାଧ୍ୟମିକ ଶିକ୍ଷା ପାଇଁ, ଲୋକମାନଙ୍କୁ ବରଗାଁଠାରୁ 11 କିଲୋମିଟର ଦୂରରେ ଥିବା ଖରିଆରସ୍ଥିତ ରାଜା ଏଟି ହାଇସ୍କୁଲ ଉପରେ ନିର୍ଭର କରିବାକୁ ପଡିବ  ତେଣୁ ବରଗାଁର ଲୋକମାନେ ଗାଁରେ ଏକ ମାଧ୍ୟମିକ ବିଦ୍ୟାଳୟ ପ୍ରତିଷ୍ଠା କରିବାକୁ ନିଷ୍ପତ୍ତି ନେଇଥିଲେ। ଏକ ଦୃଢ଼ ବିଶ୍ୱାସ ଏବଂ ମାନବ ଶକ୍ତି ବଳରେ ସେମାନେ ୩ ଜୁଲାଇ, ୧୯୭୨ରେ ଏହି ଅନୁଷ୍ଠାନ ପ୍ରତିଷ୍ଠା କରିଥିଲେ ଏବଂ ଜୟ କିଶାନ ଉଚ୍ଚ ବିଦ୍ୟାଳୟ ନାମରେ ବିଦ୍ୟାଳୟର ନାମକରଣ କରିଥିଲେ । ବର୍ତ୍ତମାନ ଏହି ବିଦ୍ୟାଳୟ ଏକ ଉତ୍ତମ ନୋଡାଲ ବିଦ୍ୟାଳୟ ଭାବରେ ଖ୍ୟାତି ଲାଭ କରିଛି । ଏହି ବିଦ୍ୟାଳୟରେ ଷଷ୍ଠ ଶ୍ରେଣୀରୁ ଦଶମ ଶ୍ରେଣୀ ପର୍ଯ୍ୟନ୍ତ ଉଭୟ ବାଳକ ଏବଂ ବାଳିକାଙ୍କୁ ଶିକ୍ଷା ପ୍ରଦାନ କରା ଯାଏ । ବିଦ୍ୟାଳୟରେ ଉଭୟ ଜୁନିଅର ରେଡ୍ କ୍ରସ୍   ଏବଂ ସ୍କାଉଟ୍ସ ଏବଂ ଗାଇଡ୍ ରହିଛି । ଧାର୍ମିକ ସ୍ଥାନ ଗାଁରେ ୪ଟି ଶିବ ମନ୍ଦିର ଅଛି ତଥା ଚକାଡୋଙ୍ଗ୍ରେନ୍ ମନ୍ଦିର, ଚୁଟିଗୁଡି ମନ୍ଦିର, ଗାଙ୍ଗାଦୀ ଗୁଡ଼ି, ଧର୍ନି ଗୁଡ଼ି ଆଦି ପ୍ରମୁଖ । ମାଁ ଚକାଡୋଙ୍ଗ୍ରେନ୍, ମାଁ ବନ୍ଧଗୋସେନ୍, ମାଁ ଗଙ୍ଗାଦୀ, ମାଁ ଧର୍ଣ୍ଣି ଆଦି ଗ୍ରାମ ଦେବୀ ଭାବରେ ପୂଜା ପାଆନ୍ତି । ପର୍ବ ପର୍ବାଣି ବରଗାଁରେ ଅନେକ ଗୁଡ଼ିଏ ପର୍ବ ପାଳନ କରାଯାଏ । ସେଥି ମଧ୍ୟରୁ ମୁଖ୍ୟ ପର୍ବଗୁଡ଼ିକ ହେଲା; ରଥଯାତ୍ରା ପୁରୀରେ ବିରାଜ ମାନ ମହାପ୍ରଭୁ ଶ୍ରୀ ଜଗନ୍ନାଥଙ୍କ ଯାତ୍ରା - ରଥଯାତ୍ରା ବରଗାଁରେ ମଧ୍ୟ ଧୁମ୍ ଧାମରେ ପାଳନ କରାଯାଏ । ଏହି ଅବସରରେ ଶ୍ରୀ ପ୍ରଭୁ ବରଗାଁସ୍ଥିତ ଜଗନ୍ନାଥ ମନ୍ଦିରରୁ ବାହାରି ବେନ୍ଦ୍ରାବାହାଲସ୍ଥ ଗୁଣ୍ଡିଚା ମନ୍ଦିରକୁ ଯାତ୍ରା କରିଥାନ୍ତି। ସେଠାରେ ଗୋଟେ ସପ୍ତାହ ଯାଏଁ ରହିଲା ପରେ ପୁନଶ୍ଚ ନିଜ ସ୍ଥାନ ଅର୍ଥାତ୍ ବରଗାଁସ୍ଥିତ ମନ୍ଦିରକୁ ଫେରିଥାନ୍ତି । ଏହି ଯାତ୍ରାକୁ ବାହୁଡ଼ା ଯାତ୍ରା କୁହାଯାଏ । ଦୁର୍ଗା ପୂଜା ପ୍ରତିବର୍ଷ ଗାଁରେ ପାଳନ କରାଯାଉଥିବା ଏହା ଏକ ଉଲ୍ଲେଖନୀୟ ପ୍ରମୁଖ ପର୍ବ ବା ପୂଜା । ପ୍ରତିବର୍ଷ ଅଶ୍ୱିନ ମାସରେ ଏହି ପର୍ବ ପାଳନ କରାଯାଏ । ୧୯୮୨ ମସିହାରେ ଏହା ଆରମ୍ଭ ହୋଇଥିଲା ଏବଂ ଅବିରତ ଭାବେ ପ୍ରତିବର୍ଷ ପାଳନ ହେଉଅଛି । ଶ୍ରୀ ଶ୍ରୀ ଶ୍ରୀ ମଧୁମଙ୍ଗଲ ବସନ୍ତ ରାସଲୀଳା ସବୁଠାରୁ ଗୁରୁତ୍ୱପୂର୍ଣ୍ଣ ପର୍ବ ହେଉଛି ରାସଲେଲା, ପ୍ରତିବର୍ଷ ଜାନୁଆରୀ କିମ୍ବା ଫେବୃଆରୀ ମାସରେ ଏହା ପାଳନ କରାଯାଏ । ଶ୍ରୀକୃଷ୍ଣଙ୍କ ଏହି ପର୍ବ ଆଠ ଦିନ ଧରି ପାଳନ କରାଯାଏ । କିଛି ପିଲା ଏବଂ କିଛି ବୟସ୍କମାନେ ବିଭିନ୍ନ ଚରିତ୍ରର ଭୂମିକା ଗ୍ରହଣ କରନ୍ତି ଯେପରିକି କୃଷ୍ଣ, ବଳରାମ, ମଧୁମଙ୍ଗଲ, ସୁଦାମ, ସୁବାଲ, ରାଜା, ଦାଶୀ, ଏବଂ ଶାଖୀ ଇତ୍ୟାଦି । କୋକୋଲିଲା ହେଉଛି ସବୁଠାରୁ ଲୋକପ୍ରିୟ ରାତି । ଏହା ସାଧାରଣତ ଉତ୍ସବର ତୃତୀୟ ରାତିରେ ପାଳନ କରାଯାଏ । ୧୮୮୯ ପରଠାରୁ ଏହା ପ୍ରତିବର୍ଷ ଗାଁରେ ପାଳନ କରାଯାଉ ଅଛି । ଶିବରାତ୍ରି ପ୍ରତିବର୍ଷ ବରଗାଁରେ ପାଳନ କରାଯାଉଥିବା ଅନ୍ୟ ଏକ ପର୍ବ ମଧ୍ୟରୁ ଏହା ମଧ୍ୟ ଗୋଟିଏ । ଏହା ଭଗବାନ ଶିବଙ୍କ ସମ୍ମାନାର୍ଥେ ପାଳନ କରାଯାଏ । ତଥ୍ୟ ଅନୁଯାୟୀ, 1990 ମସିହାରୁ ଏହା ଗାଁରେ ପାଳନ ହେଇ ଆସୁଛି । ଏହା ଛଡ଼ା ଆହୁରି ଅନେଗୁଡ଼ିଏ ଜାତୀୟ ଏବଂ ଆଞ୍ଚଳିକ ପର୍ବ ମଧ୍ୟ ପାଳନ କରାଯାଏ । ସେଗୁଡିକ ହେଉଛି ହୋଲି, ଦିୱାଲୀ, ନୁଆଖାଇ, ପୁଷ୍ପୁନି, ଗଣେଶ ପୂଜା, ଏବଂ ଗଜା ଲକ୍ଷ୍ମୀ ପୂଜା.... ଆଧାର ଏହି ପ୍ରବନ୍ଧଟି ହେଉଛି ଇଂରାଜୀ ପ୍ରବନ୍ଧ : , ର ଓଡ଼ିଆ ରୂପ । ଏହି ଇଂରାଜୀ ଓ ଓଡ଼ିଆ ଉଭୟ ପ୍ରବନ୍ଧର ଲେଖକ ହେଉଛନ୍ତି ବରଗାଁର ଜଣେ ଯୁବକ   6771  ।